OpenLLM-France/wikimedia huggingface dataset:
# Oinbide

Oinbidea oinezkoentzat egindako bidea da, oro har beste bideak baino estuagoa, espaloia ez dena eta beste ibilgailuetarako debekatua edo mugatua. Beste batzuetan eraikin edo kale batetik besterako zeharbide moduan eraikitzen dira. Herriak komunikatu eta txango luzeak egiteko oinbideak ere badaude. Maiz, segurtasunagatik hesiz bereizi eta seinaleztatu egiten dira.

## Erreferentziak

* ↑ Oinbide Orotariko Euskal Hiztegian, Euskaltzaindia (noiz kontsultatua: 2021-07-31)

## Ikus, gainera

* Bidezidorra
* Oinezko pasabidea
* Pasarela
* Kalexka eta kalezulo

## Kanpo estekak

* Datuak: Q3352369
* Multimedia: Footpaths / Q3352369
# O

O euskal alfabetoko hamaseigarren hizkia eta laugarren bokala da. O (larriz) eta o (xehez) idazten da.

## Kanpo estekak

* Datuak: Q9941
* Multimedia: O / Q9941
# O'Brien konderria (Iowa)

O'Brien konderria (ingelesez: O'Brien County) Iowako konderri bat da, Ameriketako Estatu Batuetan. Hiriburua Primghar da. 2010eko zentsuaren arabera 14.398 biztanle zituen, O'Brien kilometro koadroko azaleran.

## Geografia

O'Brien konderriak 1.484,6 kilometro koadro ditu. Horietatik 0,45 ura dira. Beste 1.484,15 lurra dira. Biztanleria dentsitatea 9,7 da.

## Demografia

2010eko zentsoan bizi ziren 14.398 pertsonetatik 14.150 txuriak edo hispanoak dira. Horietatik hispano edo latino kategorian 545 dira. 56 beltzak edo afroamerikarrak. 16 amerikar natiboak ziren eta 1 Hawaii edo Pazifikoko irletako natiboak. 82 asiarrak ziren. Bestelako arraza bat kategorian 6 biztanle daude. Bukatzeko euren burua arraza bat baino gehiagotan 87 pertsonek kokatzen zuten.

### Biztanleria piramidea
## Kanpo estekak

* Datuak: Q491436
* Multimedia: O'Brien County, Iowa / Q491436
# O'Connell zubia

O'Connell zubia, irlanderaz: Droichead Uí Chonaill eta ingelesez: O'Connell Bridge, Irlandako Errepublikaren hiriburuan den Dublinen kokatzen da. Liffey ibaia gurutzatzen du. Zubia bera Dublingo etorbide nagusia den O'Connell Street kalea, D'Olier Street, Westmoreland Street eta hegoaldeko portuko kaien arteko loturagunea da.
Aurretik Carlisle zubia egon zen bertan, 1794ean eraikia. Hiru arku simetriko zituen eta granitozkoa zen. 1860rako ordea trafikoa nabarmen handitu zen eta zubi zabalagoa egitea erabaki zen. 1877 eta 1880artean altxatu zuten, 45 metrotako luzera eta 50 metrotako zabalera duelarik. Europa osoan trafikoa daukan zubi karratu bakarra da. 1882an ireki zuten eta Daniel O'Connellen omenez izendatu zuten, zubiaren hasieran bere estatua ere ezarri zutelarik.

## Kanpo estekak

* O'Connell Bridge zubira zuzendutako webkamera
* Zubira zuzendutako beste webkamera bat. Benetazko denboran hartutako irudiekin
* Datuak: Q1766409
* Multimedia: O'Connell Bridge / Q1766409
# O'Brien's Bridge

O'Brien's Bridge edota O'Briensbridge (irlanderaz Droichead Uí Bhriain) Irlandako mendebaldeko Clare konderriaren hego-ekialdean dagoen udalerria da. Shannon ibaiaren mendebaldeko ertzean dago. Izena leku 1506an honetan bertan Turlough O'Brienek eraikitako zubia zor dio.

## Kanpo estekak

* Datuak: Q2086331
* Multimedia: O'Brien's Bridge / Q2086331
# O'Brien's gaztelua (Inis Oírr)

O'Brien's gaztelua edo Furmina gaztelua, irlanderaz: Caisleán Uí Bhriain, Irlandako Galway konderrian dagoen dorretxe bat da, Aran Uhartediko Inis Oírr uhartean.
1400 aldera Teige klaneki kideek eraiki eta O'Brien klanaren egoitza izan zen. Uharteko punturik garaienetanoa da eta iparraldean dago.
* Datuak: Q85790073
* Multimedia: O'Brien's Castle; Inisheer / Q85790073
# O'Callaghans Mills

O'Callaghans Mills (irlanderaz Muillte Uí Cheallacháin, "O'Callaghandarren Errota" esan nahi du) Irlandako mendebaldeko Clare konderriaren ekialdean dagoen udalerria da. Izena 1772an Cornelius O'Callaghan jabearen lursail hauetan John Coonan-ek errota bat eraiki izanari zor dio. Bodyke eta Sixmilebridge herrieetatik hurbil dago, Ennis eta Derg aintzira arteko erdi bidean. Limerick udalerritik 26 kilometro iparraldera dago.

## Kanpo estekak

* Datuak: Q4340900
# Nộm

Nộm (Ipar Vietnamen ) eta Gỏi (Hego Vietnamen) dira Vietnameko sukaldaritzako entsaladen izenak. Ez dira horiek Mendebaldeko estiloko jatetxeetan dauden entsaladak (sa lát, frantsesetik hartutako izena). adibidez, sa lát Nga (errusiar entsalada) bezalako plateretik bereizi behar da.
Nộm entsaladan barazki freskoak, arbia birrindua, kolinaboa, aza edo papaia konbinatzen dira, eta pepino-xerrak sarritan haragiarekin (dela birrinduta, dela egosita, dela txerri-giharra, dela txekorra), izkirak edo patata frijituak. Beste osagai eta ongailu batzuen artean daude, besteak beste, gia vị espeziea, rau thơm belarrak eta đậu phộng mani-a. Entsalada nahastu egiten da, ozpinetan, azukreetan, tỏi baratxuritan, ớt piperminetan, eta gatzarekin ontzen da.
Ezagunenetako bat Gỏi gà da, oilasko-entsalada. Beste barietate batzuk dira, besteak beste, honako hauek: Bánh đúc nộm entsalada, bánh đúc-en bidez egindakoa; Gỏi bò khô txahal deshidratatuarekin; edo Gỏi đu đủ papaia-entsalada; Gỏi tôm ganba-entsalada eta bi espezialitateen entsaladarekin, eta tokiko espezialitateak aingira eta arrozarekin, Gỏi nhch, edo banana-loreaz egindakoa, Nộm hoa chuối.

## Erreferentziak

* ↑ Andrea Nguyen Into the Vietnamese Kitchen: Treasured Foodways, Modern Flavors Nộm
* ↑ Ann Le The Little Saigon Cookbook 2006 Page 32 "Gỏi gà, regarded as the coleslaw of South Vietnam, is a refreshingly sweet and tangy salad. ... There are a number of ways this salad can be expanded, such as by adding boiled shrimp and pork, more cucumber slices, shallots, or other ...."
* ↑ Anne Lukin Big Carrot Vegetarian Cookbook - Page 59 1989 "GOI GA VIETNAMESE SALAD This fresh and crunchy salad with spicy-hot dressing is at its best when served fresh."
* ↑ Martin Cizmar Chubster: A Hipster's Guide to Losing Weight While Staying Cool - Page 119 2012 "Goi ga, a Vietnamese salad made with shredded cabbage, grilled chicken, and some herbs, is incredibly light except for the crushed peanuts and dressing—plan on about 450 calories if you go easy on the dressing."
* ↑ Elizabeth Riely The Chef's Companion: A Culinary Dictionary - Page 127 - 2012 "goi cuon [goy koon] A Vietnamese salad of varied herbs rolled in rice wrappers and served with bean sauce. goi-ga [goy-gah] A Vietnamese salad of poached chicken with shredded cabbage, carrot, ..."

## Kanpo estekak

* Datuak: Q1283824
# O'Brien (Texas)

O'Brien Texasko hiri bat da. Haskell konderrian kokatua dago. 2010ean 106 biztanle zituen, 1,30 kilometro koadrotan banatuta.

## Ikus, gainera

* Haskell konderria

## Kanpo estekak

* Datuak: Q977438
# O'Connell Street

O'Connell Kalea edo O'Connell Street (irlanderaz Sráid Uí Chonaill, antzina Sackville Street deitzen zen) Irlandako Errepublikaren hiriburua den Dublingo etorbide garrantzitsu edo nagusiena da. Europako kale zabalenetakoa ere bada, bere hegoaldeko amaierako zatian 49 metroko zabalera baitu eta iparraldekoan berriz 46 metrokoa, luzeraz 503 metro ditu.
1924. urterarte "Sackville Street" bezala ezagutzen zen, baina urte honetan Dublingo Udalak XIX. mendearen hasierako irlandar abertzalea zen Daniel O'Connellen omenez izena aldatu zion. Azken pertsonaia honen estatua edo irudia kale honetako behekaldean aurki dezakegu, O'Connell Bridge zubiarekin aurrez-aurre.
Beharaba, kale edo etorbide honetako eraikinik ezagunena Dublingo Posta Bulego Nagusia da. Bertan, 1916ko Pazko Matxinadaren gertakari garrantzitsuenak jaso ziren.

## Leku interesgarriak

* Dublingo Posta Bulego Nagusia
* The Spire
* O'Connell Bridge
* Nelson zutabea (Dublin) (1966ean suntsitua)

## Iruditegia

* Daniel O'Connell, XIX. mendeko buru nazionalista, bere estatua John Henry Foleyk diseinatu zuen eta izenbereko kalean kokatuta dago.
* Dublingo Posta Bulego Nagusia
* Gresham hotela, 2009.
* 1890-1900 bitartean, Sackville Street deitzen zenean.

## Kanpo estekak

* Archiseek.com - O'Connell Streeteko Eraikinak
* ReflectingCity.com - O'Connell Street IAP
* Datuak: Q1190487
* Multimedia: O'Connell Street / Q1190487
# O'Connell Street (Limerick)

O'Connell Street (irlanderaz: Sráid Uí Chonaill) Irlandako Limerick hiriko kale eta hiribide nagusiena da. Irlandako beste hainbat hiri eta udalerrietako izen berdineko kaleen antzera izena Daniel O'Connell irlandar abertzalearen omenez darama.

## Kanpo estekak

* Datuak: Q7071715
# Oinetako-zintzilikatze

Oinetako-zintzilikatzea oinetakoak zuhaitz, zutoin eta kale-argietatik zintzilikatzeko praktika da, gehienetan txantxa moduan egiten dena. Ameriketako Estatu Batuetan, zuhaitz zenbait turistentzako atrakzio bilakatu dira, haien adarretan zintzilikatuta ikus daitezkeen zapata pila dela eta.

## Kanpo estekak

* Datuak: Q375823
* Multimedia: Shoe tossing / Q375823
# Oinetakoak sartzeko adar

Oinetakoak sartzeko adarrra (ingelesez, shoehorn edo zapata-adarra) tramankulu bat da oinetakoetan oinaren orpoa errazago sartzea lortzeko.
XV. mendean agertu ziren lehenengo aldiz Europan, baina ez da haien jatorria ezagutzen. Victoriar aroan asko zabaldu ziren orduko modaren oinetakoen estuasunagatik-
Jatorriz, oinetako sartzeko adarrak egurrezkoak ziren eta batzuk oraindik material horrekin egina egon arren, gehienak plastikoz eta metalezkoak dira. Beirazko eta baita paperezkoak ere egin izan dira. Aberatsentzako garestienak bolioa edo zilarrezkoak eta bestelako material preziatu batzuekin ere egin izan dira.

## Erreferentziak

* ↑ «Calzador» Elhuyar Hiztegia (Noiz kontsultatua: 2019-09-11).

## Kanpo estekak

* Datuak: Q14983
* Multimedia: Shoehorns / Q14983
# Oinezko pasabide

Oinezko pasabidea oinezkoek kale edo errepide bateko galtzada segurtasunez zeharkatzeko ezartzen den bidea da, zebra-bide, semaforo eta beste instalakuntza batzuekin batera. Helburua kaleko edo errepideko trafikoa segurtasunez erregulatzea da, galtzadan ibiltzen diren ibilgailuek oinezkoei pasatzeko eskubidea edo txanda eman diezaieten.

## Kanpo estekak

* Datuak: Q8010
* Multimedia: Pedestrian crossings / Q8010
# Oinetxe

Oinetxea leinu historiko bateko antzinako lehen etxea da. Hego Euskal Herrian oinetxeak Behe Erdi Aroan sortu ziren bereziki, Ahaide Nagusien inguruan, eta haietan abizena ematen zitzaien oinetxeko senide guztiei. Ez dira nahastu baserriekin, azken hauek XIV. mendearen bukaeratik soilik hasi baitziren eratzen.

## Erreferentziak

* ↑ Mora Afán, Juan Carlos. (2005). Zizurkilgo historia. , 28-29 or..

## Kanpo estekak

* Datuak: Q113672898
# Oinetako-altzari

Oinetako-altzaria zapatak gordetzeko altzaria da. Zapatak arropa gordetzeko edozein armairutan sar daitezke, berez, baina armairu bereziak ere badira eginkizun horretarako. Normalki etxe-sarrera edo korridoretan jartzen dira, edo etxeko beste eremu partekaturen batean.

## Kanpo estekak

* Datuak: Q6170922
* Multimedia: Shoe racks / Q6170922
# Oinetako botoidun

Oinetako botoiduna oinetako uhalduna da, oinbularrean lotzen dena. Gaztelaniaz merceditas, frantsesez babies eta ingelesez Mary Jane diete.

## Kanpo estekak

* Datuak: Q1884783
* Multimedia: Mary Janes (shoes) / Q1884783
# Oinetako abandonatu

Oinetako abandonatuak kale, errepide eta naturan dauden oinetakoak dira, banaka gehienetan, jabeak utzi edo galduak. Fenomeno interesgarri eta misteriotsu bilakatu da: izan ere, oinetakoak beste jantziak eta objektuak baino maizago agertzen dira; eta, giltzak edo bestelako objektuak ez bezala, ez da erraza norberak oinetako bat galdu duela berehala ez konturatzea.
Misterioa azaltzeko, hipotesi zenbait eman dira. Adibidez, pertsonek presagatik korrika dabiltzanean, aise gerta daiteke oinetako bat galtzea; egoera horretan, pertsonak nahiago du aurrera jarraitu (trena ez galtzeko, esaterako) eta oinetakoa galtzea. Ohikoa da, baita ere, emakumeek jaietan takoidun oinetakoak janztea, berez oinetik aise askatzen direnak; jaietan harrapatzen diren mozkorrak direla eta, azkenean kalean uzten dira zapata hauek. Hondartzetan ere maiz agertzen dira oinetako abandonatuak: jendeak hondartzan ibiltzeko berariazko oinetakoak jantzi eta kalean ibiltzekoak utzi egiten ditu beste gauzekin batera, baina hondartzatik alde egitean, kalekoak ahaztu egiten ditu akaso. Itsasoak ere sarri ekartzen ditu oinetakoak kostaldera, oinetakoak kasu askotan uraren gainean flotatu eta beste jantziak baino gai iraunkorragoez eginak daudelako. Haurren oinetakoak ere maiz ikus daitezke kale eta errepide bazterretan abandonaturik, agian haurrak oinetakoak erantzi eta automobileko leihotik behera gauzak botatzeko duten joera dela eta.
Oinetakoak edozein lekutan uztearena nahita egiten den jarduera ere izan daiteke. Herrialde zenbaitetan, oinetako jaurtiketa izeneko denbora-pasa egiten da, oinetakoen lokarriak baliatuz, oinetakoak kable edo zuhaitz-adarretan utziz. Hortik, arte moduan ere garatu den ohitura da, objet trouvé joerari jarraiki. Bestalde, oinetako abandonatuen irudia sarri erabili da olerkigintzan, oinetakoaren jabearen inguruan gogoetak eginez.
Fenomenoak hedabideen arreta piztu du eta interneten ere blogak sortu dira gaiaren inguruan.

## Kanpo estekak

* Argazki galeria Zapata abandonatuen galeria.
* Road side shoe - Mistery, errepide bazterreko oinetakoaren misterioa.
* Datuak: Q4663378
# Palo mendatea

Palo mendatea edota Pau mendatea, aragoieraz: Puerto Palo, frantsesez: col de Pau eta gaztelaniaz: Puerto de Palo, Pirinioetako mendate bat da, Frantziako Biarno eskualdeko Aspe ibarran dagoen Laskun udalerria eta Espainiako Huesca probintziako Echoko ibarraren artean. Cotdoguy (2.019 m) eta Burcq (2.105 m) mendien artean dago.

## Kanpo estekak

* Datuak: Q2982094
* Multimedia: Col de Pau / Q2982094
# Palojärvi (argipena)

Palojärvi hauetako bat izan daiteke:
* Palojärvi aintzira, Finlandia iparraldean dagoen aintzira.
* Palojärvi herrixka, Enontekiö udalerri finlandiarreko herrixka.
# Palojärvi aintzira

Bálojávri edo Palojärvi aintzira Finlandiako Enontekiö udalerrian dagoen aintzira bat da. Pöyrisjärvi eta Tarvantovaara eremu basatien artean dago, Palojärvi herrixkaren ondoan. Nahiz eta aintzira ez dagoen babestutako eremu batean, bertan, hegazti babestu asko aurki daiteke; hala nola, borrokalariak, istingor arruntak, kuliska pikartak, mendebal-txori mokomeheak, laponiako berdantzak, elur-berdantzak, elur-hontzak, eper zuriak, txirri lepokodunak, zapelatz galtzadunak, larre-buztanikarak, mendi-txontak, negu-txirtak, papourdinak, txirritxo handiak, txoka gorriztak, urre txirri arruntak, ahate gorriztak, ahatebeltzak, beltxarga oihulariak, zerra txikiak eta antzara hankagorriztak, hankahoriak, muturzuriak eta nanoak.
Beste ohiko biztanle batzuk azeri zuri eta gorriak, bisoi amerikarrak, elur-orein etxekotuak, erbinude arrunt eta zuriak, hartz arreak, ipar-katamotzak, jatunak eta otsoak dira.
Lijankijärvi hegoaldean eta Näkkäläjärvi aintzira ekialdean Palojärviren bizilagun nagusiak dira. Inguruko muinoen gailurretatik erortzen den urak betetzen du aintzira; bestalde, ateratzeko orduan, ura Palojoki ibairen bidez, Könkämäenora isurtzen da, azkenik, Botniako Golkoraino iristeko.
Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da. Gutxi gorabehera, azarotik ekainera izoztua egon ohi da aintzira eta bertako hiru uharteak zuhaizti txiki bilakatzen dira lurzoru izoztuaren gainean.

## Erreferentziak

* ↑ Pöyrisjärven erämaa

## Kanpo estekak

* Datuak: Q12265473
# Paloma Creek (Texas)

Paloma Creek Ameriketako Estatu Batuetako erroldak esleitutako leku bat da. Denton konderrian dago, Texas estatuan. 3.177 biztanle ditu, 1,144625 kilometro koadroko azaleran banatuta.

## Ikus, gainera

* Denton konderria

## Kanpo estekak

* Datuak: Q978300
# Palojoki

Palojoki ibaia, Enontekiö udalerri finlandiarrean dagoen ibaia da, bertan jaiotzen eta hiltzen baita. Lijankijärvi eta Palojärvi aintzirako urek sorrarazten dute. Könkämäeno ibaiarekin bat egiten da Palojoensuu herrixkan.
Palojokiko ur garbietan, laponiako amuarrain artikoak, amuarrain marroiak eta izokinak arrantzatu daitezke.

## Ikus, gainera

| Enontekiö Könkämäeno ibaia | Palojoensuu herrixka Palojärvi aintzira |

## Kanpo estekak

* Datuak: Q1950317
# Palo del Colle

Palo del Colle Italiako udalerri bat da. Bariko probintzian kokatuta dago, Apulia eskualdean. 20.575 biztanle ditu, 79,71 kilometro koadroko azaleran banatuta.

## Mugakideak

Palo del Collek honako udalerri hauekin egiten du muga:
Binetto Bitetto Toritto Bitonto Modugno

## Kanpo estekak

* Datuak: Q51838
* Multimedia: Palo del Colle / Q51838
# Palogneux

Palogneux Frantziako udalerri bat da, Loira departamenduan dagoena, Auvernia-Rodano-Alpeak eskualdean. 2013an 51 biztanle zituen.

## Demografia
### Biztanleria

2007an Palogneux udalerrian erroldatutako biztanleak 51 ziren. Familiak 28 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 48 etxebizitza zeuden, 27 familiaren etxebizitza nagusia ziren, 17 bigarren erresidentzia ziren eta 4 hutsik zeuden. Etxebizitza guzti hauek 47etxeak ziren. 27 etxebizitza nagusietatik 25 bere jabearen bizilekua ziren eta 2 alokairuan okupaturik zeuden; 1ek bi gela zituen, 3 etxek hiru zituzten, 5 etxek lau zituzten eta 18 etxek bost zituzten. 18 etxek euren parking plaza propioa zuten azpian. 14 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Palogneux udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 8 | 70-74 | 0 |
| 0 | 65-69 | 4 |
| 0 | 60-64 | 0 |
| 4 | 55-59 | 0 |
| 4 | 50-54 | 0 |
| 4 | 45-49 | 0 |
| 4 | 40-44 | 4 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 4 | 20-24 | 0 |
| 4 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 34 ziren, horien artean 18 aktiboak ziren eta 16 inaktiboak ziren. 18 pertsona aktiboak lanean(12 gizon eta 6 emakume) zeuden.. 16 pertsona inaktiboetatik 6 erretiraturik zeuden, 2 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2000. urtean Palogneux udalerrian 6 nekazaritza-ustiategi zeuden, 147 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q386557
* Multimedia: Palogneux / Q386557
# Palol de Revardit

Palol de Revardit Kataluniako udalerria da, Pla de l'Estany eskualdean eta Gironako probintzian kokatua. 2009ko urtarrilaren 1eko erroldaren arabera 479 biztanle zituen. 18 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 517 | 489 | 490 | 555 | 541 | 520 | 516 | 507 | 386 | 378 | 379 | 479 |

## Ikus, gainera

* Gironako udalerrien zerrenda

## Kanpo estekak

* (Katalanez) Palol de Revarditeko udalaren webgunea.
* Datuak: Q13609
* Multimedia: Palol de Revardit / Q13609
# Palojoensuu

Palojoensuu (iparraldeko samieraz: Bálojotnjälbmi), Enontekiö udalerrian dagoen herrixka bat da, Finlandiako Lappi lurraldean. Muonio ibaia herrixkatik igarotzen denez, Finlandiako eta Suediako mugaren ondo-ondoan kokatzen da. Biztanle oso gutxi bizi da bertan, ehun eta berrogieta hamar, eta natura basatiaren erdian dago; mendixkak, aintzirak, oihan basatiak...
1826. urtean, Markkinako eliza bertan kokatu zen, eta inguruko herrixken erdigune bilakatzen hasi zen. Alabaina, nagusitasun horrek ez zuen lar iraun, 30 urte geroago eliza berria Hettan kokatu zelako. Nahiz eta elizak ospea galdu, samitarrek Ozeano Artikora egin ohi zuten ibilaldiaren geltokietako bat izaten jarraitu zuen.
1944-1945 urte bitartean, alemaniarrek, herrixka erasotu egin zuten Laponiako Gerra deritzotenean, eta Finlandiak, berregituratze-lanak egin behar izan zituen bertako hainbat etxe guztiz suntsituta gelditu zirelako.

## Ikus, gainera

| Enontekiö Muotkajärvi aintzira | Muotkajärvi herrixka Sotkajärvi aintzira |

## Kanpo estekak

* Datuak: Q997775
# Palojärvi

    Artikulu hau Enontekiöko herrixkari buruzkoa da; beste esanahietarako, ikus «Palojärvi (argipena)».
Palojärvi (iparraldeko Samieraz: Bálojávri), Finlandiako Enontekiö udalerria osatzen duten herrixketako bat da, Norvegiako mugatik 12 km-tara. Bertako konifera-basoak oso ezagunak dira eta herrixka dagoen Palojärvi aintziraren ingurune naturala marrazten dute.
Antti Juhaninpoika eta Antti Antinpoika Karisto izan ziren XVII. mende bukaeran bertan gelditu ziren lehen biztanle egonkorrak; antzinean, samitarrak lurralde hauetan bizi ziren, baina elur-orein eta ehiza baldintzatuek nomadak bilakatu zituzten, bertan gizarte egonkor bat sortzeko ezgai. Gaur egun, samitarren arbasoek utzitako ondarea dago herrixkan; hala nola, herrixkako diru-sarrera nagusienak elur-orein abeltzaintzatik irabazitakoak izaten jarraitzen dute.
Laponiako Gerran, Palojärvi suntsitua izan ez zen herrixka bakarrenetarikoa izan zen. Izan ere, alemaniarrek Näkkäläko bidea hartu zuten Norvegiarantz eta herrixka, suntsitua izatetik libratu egin zen. Honi esker, antzinako hainbat etxebizitza oraindik zutik gelditzen dira bertan.

## Ikus, gainera

| Enontekiö Palojärvi aintzira | Pöyrisjärvi EB Tarvantovaara EB |

## Kanpo estekak

* Palojärviri buruzko informazioa (Ingelesez)
* Datuak: Q1987087
# Olinpiar bandera

Olinpiar Jokoak bandera :
| Erabilera | |
| Proportzioa | 2:3 |
| Erabakia | 192 |
| Koloreak | |
Olinpiar Jokoetako Bandera 2:3 proportzioa du eta haren erabilera Nazioarteko Olinpiar Batzordeak arautzen du, Eraztun Olinpikoena bezalaxe. Joko Olinpikoen hasierako zeremonia guztietan dago ikusgai bandera, 1920ko Anberesko Joko Olinpikoetatik gaur egun arte.
Bandera horrekin egiten da Anberesen zeremonia: hiri antolatzaileko alkateak Nazioarteko Batzorde Olinpikoko lehendakariari ematen dio, eta hark hurrengo jokoak antolatzen dituen hiriko alkateari ematen dio.

## Kanpo loturak

* Datuak: Q14624058
* Multimedia: Olympic flag / Q14624058